Title: Huse i farver
Description: Engang var husene på Mors rødkalkede, på Østbornholm var de gule, mens fugerne på Vestfyen var blå, og bindingsværket på Sjælland var kalket over med hvidt. Hver dansk egn sine farver. Generation efter generation. I dag skeler de færreste til vores kulturhistorie, når de skal male nye eller renovere gamle huse. Men der er mange fordele ved at kende til de klassiske pigmenter og den historiske brug af dem i både land og by. Dels har de klassiske pigmenter gennem 200 år vist sig mere bæredygtige og langtidsholdbare som overfladebehandling på murværk, puds og træ end de fleste moderne malingtyper. Dels stammer de klassiske pigmenter fra naturen. De harmonerer smukt med omgivelsernes farver, med hinanden indbyrdes, og ikke mindst ældes de med ynde. Æstetiske kvaliteter som har stor betydning for husenes og også landskabets fremtræden. 00Med denne bog i hånden bliver du klædt på til at forholde dig til farven på dit hus ud fra dets alder, arkitektur, materialer og ikke mindst geografiske placering. Men du vil også blive i stand til at arbejde med de klassiske pigmenter i praksis og genetablere den immaterielle kulturhistorie ved netop dit hus. For hvad enten den oprindelige maling er bevaret, ligger skjult under nyere farvelag eller helt er forsvundet, indeholder arbejdet med de klassiske pigmenter et yderst interessant historisk og bære-dygtigt potentiale, og et håb om flere huse i farver.
Subjects: Color in architecture, History, Symbolism of colors, Couleur en architecture, Histoire, Symbolisme des couleurs
Places: Denmark, Danemark